**KÚPNA ZMLUVA**

**A**

**LICENČNÁ ZMLUVA**

uzatvorená podľa ustanovení § 409 a nasl. a § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) a § 65 a nasl. zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“)

(ďalej len „**zmluva**“)

**Zmluvné strany**

|  |  |
| --- | --- |
| **Nadobúdateľ:** |  |
| Názov: | **Slovenská republika v zastúpení Ministerstva vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| Zastúpený: | [●] |
| IČO: | 00 151 866 |
| DIČ: | 2020571520 |
| IČ DPH:    Bankové spojenie: | SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov)  Štátna pokladnica |
| Číslo účtu: | SK78 8180 0000 0070 0018 0023 |
| BIC/SWIFT kód: | SPSRSKBA |
| Webové sídlo (URL): | http://www.minv.sk/ |
| Kontaktná/oprávnená osoba:  Tel. kontakt:  E-mail: | [●]  [●]  [●] |
| (ďalej len „**nadobúdateľ**“) |  |

a

|  |  |
| --- | --- |
| **Poskytovateľ:** |  |
| Názov: | [●] |
| Sídlo/Miesto podnikania: | [●] |
| Zastúpený: | [●] |
| IČO: | [●] |
| DIČ:  IČ DPH (ak je pridelené): | [●]  [●] |
| Bankové spojenie:  Číslo účtu:  BIC/SWIFT kód: | [●]  [●]  [●] |
| Webové sídlo (URL): | [●] |
| Zápis: | v Obchodnom registri [●] súdu [●], oddiel [●], vložka č.: [●] *alternatívne* v Živnostenskom registri Okresného úradu [●], číslo živ. registra: [●] |
| Kontaktná/oprávnená osoba:  Tel. kontakt:  E-mail:  (ďalej len „**poskytovateľ**“) | [●]  [●]  [●] |
| (nadobúdateľ a poskytovateľ spoločne ďalej len „**Zmluvné strany**“ a jednotlivo len „**Zmluvná strana**“) | |

**Článok I**

**Úvodné ustanovenia**

1. Nadobúdateľ uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „**Zabezpečenie nákupu softvéru pre podporné činnosti v oblasti DVI (Disaster Victim Identification)“** (ďalej len „**Verejné obstarávanie**“).
2. Výsledkom Verejného obstarávania je výber úspešného uchádzača – poskytovateľa, s ktorým je uzatvorená táto zmluva.
3. Poskytovateľ berie na vedomie, že predmet tejto zmluvy bude financovaný z projektu TERORIZMUS – DVI, kód projektu: 408020A497, FVZ-2024-ISF-SC3-A5-V4 z Fondu pre vnútornú bezpečnosť a štátneho rozpočtu.

**Článok II**

**Predmet zmluvy**

1. Predmetom tejto zmluvy je záväzok poskytovateľa:
2. dodať nadobúdateľovi v súlade so zmluvou softvérový produkt DVI (Disaster Victim Identification), t. j. identifikačný softvér na štandardizovanú výmenu identifikačných informácií medzi zúčastnenými krajinami vrátane jeho inštalácie tak, ako je špecifikované v Prílohe č. 1 tejto zmluvy a k nemu súvisiacu dokumentáciu (ďalej len „**softvér**“) a previesť na nadobúdateľa vlastníckeho právo k softvéru, pričom súčasťou dodávky softvéru je aj zabezpečenie školenia personálu nadobúdateľa tak, tak ako je špecifikované v Prílohe č. 1 tejto zmluvy;
3. udeliť súhlas na časovo neobmedzené použitie softvéru, ktorého technická špecifikácia je bližšie špecifikovaná v Prílohe č. 1 tejto zmluvy (ďalej len „**licencia**“) ;
4. poskytovať servisnú podporu k softvéru v trvaní tridsaťšesť (36) mesiacov odo dňa nadobudnutia účinnosti tejto zmluvy (ďalej len „**support**“), tak ako je špecifikované v Prílohe č. 1 tejto zmluvy;

(softvér, licencia a support ďalej spolu len „**predmet zmluvy**“).

1. Poskytovateľ vyhlasuje, že je oprávnený udeliť nadobúdateľovi licenciu podľa tejto zmluvy a disponuje všetkými právami k softvéru, ktoré touto zmluvou poskytuje nadobúdateľovi, pričom má vysporiadané autorské práva so všetkými autormi softvéru, resp. vyhlasuje, že vo vlastnom mene a na vlastnú zodpovednosť vykonáva majetkové práva k softvéru v zmysle ustanovení Autorského zákona. Poskytovateľ nesie zodpovednosť za to, že udelením licencie podľa tejto zmluvy nebudú porušené platné právne predpisy, autorské práva a práva súvisiace s autorskými právami, ani žiadne iné práva tretích osôb.
2. Po riadnom dodaní a prevzatí predmetu zmluvy sa nadobúdateľ zaväzuje zaplatiť poskytovateľovi dohodnutú cenu za predmet zmluvy v súlade s touto zmluvou.

**Článok III**

**Užívanie softvéru a podmienky licencie**

1. Poskytovateľ udeľuje nadobúdateľovi dňom odovzdania softvéru licenciu a to spôsobom, v rozsahu a za podmienok stanovených v tejto zmluve, ako aj v Prílohe č. 1 k tejto zmluve, ktorá je jej nedeliteľnou súčasťou.
2. Poskytovateľ udeľuje nadobúdateľovi nevýhradnú, časovo (na celú dobu trvania majetkových práv) a územne neobmedzenú licenciu na používanie softvéru.
3. Nadobúdateľ je oprávnený používať softvér v desktopovej verzii, na počítači nadobúdateľa, prípadne na prenosnom počítači nadobúdateľa, pričom toto oprávnenie sa zároveň vzťahuje aj na zamestnancov nadobúdateľa. Poskytovateľ udeľuje nadobúdateľovi súhlas na postúpenie licencie tretej osobe.

**Článok IV**

**Dodacie podmienky, subdodávatelia a Register partnerov verejného sektora**

1. Poskytovateľ sa zaväzuje dodať softvér a licenciu a súvisiacu dokumentáciu potrebnú na výkon majetkových práv k softvéru najneskôr **do troch (3) mesiacov** odo dňa nadobudnutia účinnosti tejto zmluvy.
2. Poskytovateľ sa zaväzuje dodať a nainštalovať softvér na adrese **Kriminalistický a expertízny ústav PZ, Sklabinská 1, 812 72 Bratislava** podľa pokynov nadobúdateľa a v súlade s touto zmluvou a jej prílohami.
3. Poskytovateľ sazaväzuje dodať predmet zmluvy v rozsahu a kvalite podľa Prílohy č. 1 zmluvy. Predmet zmluvy musí byť bez akýchkoľvek vád, predovšetkým v súlade s dohodnutými technickými a funkčnými charakteristikami podľa Prílohy č. 1 zmluvy, platnými všeobecne záväznými právnymi predpismi Slovenskej republiky, technickými normami a podmienkami tejto zmluvy. Poskytovateľ je povinný spolu s odovzdaním predmetu zmluvy odovzdať nadobúdateľovi aj dokumentáciu týkajúcu sa predmetu zmluvy, a to vždy v slovenskom jazyku alebo spolu s prekladom do slovenského jazyka, za ktorého správnosť zodpovedá poskytovateľ. Poskytovateľ je povinný pri odovzdaní predmetu zmluvy uskutočniť zaškolenie personálu nadobúdateľa v rozsahu uvedenom v Prílohe č. 1 zmluvy.
4. Povinnosťou poskytovateľa je vykonať/zabezpečiť aj súvisiace služby spojené s dodaním predmetu zmluvy na miesto dodania, a to najmä služby súvisiace s vyložením a inštaláciou predmetu zmluvy.
5. Dátum dodania predmetu zmluvy písomne listinne a/alebo elektronicky formou bežného e-mailu oznámi poskytovateľ nadobúdateľovi najneskôr dva (2) pracovné dni vopred. Dátum dodania predmetu zmluvy musí byť  písomne listinne a/alebo elektronicky formou bežného e-mailu odsúhlasený nadobúdateľom. Pre vylúčenie pochybností sa za písomnú formu považuje aj forma bežného emailu spolu s jeho prílohami vrátane scanov.
6. Dodanie predmetu zmluvy bude preukázané podpisom oprávnenej osoby nadobúdateľa na príslušnom dodacom liste/preberacom protokole.
7. Po riadnom a úplnom prevzatí predmetu zmluvy poskytovateľ vyhotoví dodací list/preberací protokol. Nadobúdateľ po prevzatí predmetu zmluvy dodací list/preberací protokol písomne potvrdí. Nadobúdateľ môže po prevzatí predmetu zmluvy predmet zmluvy riadne užívať a poskytovateľ sa zaväzuje umožniť mu užívanie predmetu zmluvy dňom jeho prevzatia. Nadobúdateľ si vyhradzuje právo prevziať iba predmet zmluvy plne funkčný, bez zjavných vád, dodaný v kompletnom stave a v požadovanom množstve a kvalite. V opačnom prípade si nadobúdateľ vyhradzuje právo nepodpísať dodací list/preberací protokol, neprebrať dodaný predmet zmluvy a nezaplatiť Cenu za neprebraný predmet zmluvy.
8. Vlastnícke právo k predmetu zmluvy a nebezpečenstvo škody na predmete zmluvy prechádza na nadobúdateľa dňom odovzdania predmetu zmluvy nadobúdateľovi.
9. V Prílohe č. 3 zmluvy sú uvedené údaje o všetkých známych subdodávateľoch poskytovateľa, ktorí sú známi v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
10. Poskytovateľ je povinný nadobúdateľovi oznámiť akúkoľvek zmenu údajov u subdodávateľov uvedených v Prílohe č. 3 zmluvy, a to bezodkladne po tom, ako sa o tejto skutočnosti dozvie.
11. V prípade zmeny subdodávateľa je poskytovateľ povinný najneskôr do piatich (5) pracovných dní pred plánovanou zmenou subdodávateľa predložiť/zaslať nadobúdateľovi informácie o novom subdodávateľovi na odsúhlasenie v rozsahu údajov podľa bodu 9. tohto článku zmluvy a predmety príslušných subdodávok. Pri výbere subdodávateľa musí poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
12. Poskytovateľ je zároveň povinný zabezpečiť, aby každý existujúci, ako aj nový subdodávateľ, bol vybraný tak, aby spĺňal rovnaké podmienky vyžadované od subdodávateľov vo Verejnom obstarávaní, pričom tieto podmienky je poskytovateľ povinný kedykoľvek na žiadosť nadobúdateľa bezodkladne preukázať. V prípade, ak nadobúdateľ písomne odsúhlasí zmenu subdodávateľa, poskytovateľ vypracuje aktualizovanú Prílohu č. 3 tejto zmluvy, ktorá v celom rozsahu nahradí pôvodnú Prílohu č. 3 zmluvy. Zmenu podľa predchádzajúcej vety vykonajú Zmluvné strany vo forme písomného dodatku o zmene zmluvy v súlade s ustanovením § 18 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších právnych predpisov (ďalej len „**zákon o verejnom obstarávaní**“).
13. Poskytovateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**Zákon o registri partnerov verejného sektora**“ a „**Register partnerov verejného sektora**“), pokiaľ sa ho povinnosť zápisu do Registra partnerov verejného sektora týka. Ak sa na strane poskytovateľa ako Zmluvnej strany podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v Registri partnerov verejného sektora.
14. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do Registra partnerov verejného sektora, musí byť zapísaný v Registri partnerov verejného sektora, a to najneskôr v čase poskytnutia svojho plnenia poskytovateľovi.
15. Povinnosti poskytovateľa vrátane pravidiel výberu subdodávateľa platia aj pri zmene subdodávateľa počas doby platnosti zmluvy.
16. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
17. V prípade, že poskytovateľ, jeho subdodávateľ podľa zákona o verejnom obstarávaní alebo subdodávateľ podľa Zákona o registri partnerov verejného sektora má povinnosť byť zapísaný v Registri partnerov verejného sektora, poskytovateľ vyhlasuje, že jeho konečným užívateľom výhod zapísaným v Registri partnerov verejného sektora, rovnako ani konečným užívateľom výhod jeho subdodávateľa podľa zákona o verejnom obstarávaní alebo subdodávateľa podľa Zákona o registri partnerov verejného sektora, nie je osoba podľa § 11 ods. 1 písm. c) zákona o verejnom obstarávaní.
18. Poskytovateľ je povinný udržiavať v platnosti certifikát v oblasti zabezpečenia kvality podľa STN EN ISO 9001:2015 v oblasti súvisiacou s predmetom zákazky podľa prílohy č. 1 tejto zmluvy, a to po celú dobu platnosti tejto zmluvy. Porušenie tejto povinnosti poskytovateľom predstavuje podstatné porušenie tejto zmluvy. Certifikát podľa prvej vety tohto bodu tvorí Prílohu č. 4 tejto zmluvy a bol predložený poskytovateľom vo Verejnom obstarávaní podľa § 35 zákona o verejnom obstarávaní vo väzbe na podmienku účasti podľa § 34 ods. 1 písm. d) zákona o verejnom obstarávaní.

**Článok V**

**Cena za predmet zmluvy a platobné podmienky**

1. Cena za predmet zmluvy je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách, ako cena konečná. Cena   je výsledkom Verejného  obstarávania  a je  uvedená v Prílohe č. 2 tejto zmluvy (ďalej len „**Cena**“).
2. Ak je poskytovateľ platiteľom dane z pridanej hodnoty (ďalej len „**DPH**“), k Cene bude pripočítaná daň z pridanej hodnoty stanovená v súlade so všeobecnými záväznými právnymi predpismi platnými na území Slovenskej republiky v čase dodania predmetu zmluvy. Cena musí zahŕňať všetky ekonomicky oprávnené náklady poskytovateľa vynaložené v súvislosti s dodávkou predmetu zmluvy, najmä, nie však výlučne, náklady na obstaranie predmetu zmluvy, dovozné clá, dopravu na miesto dodania, ako aj náklady na zaškolenie personálu nadobúdateľa a pod.
3. V prípade, ak poskytovateľ nie je platiteľom DPH a počas trvania zmluvy sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platiteľom DPH, Cena sa bude považovať za Cenu vrátane DPH. Pre vylúčenie pochybností, zmena Ceny z tohto dôvodu nie je možná.
4. Zálohové platby ani platba vopred sa neposkytujú.
5. Zmluvné strany sa dohodli, že faktúra bude uhradená výhradne bezhotovostným prevodom na účet poskytovateľa uvedený v záhlaví zmluvy. Splatnosť faktúry je tridsať (30) dní od jej doručenia nadobúdateľovi. Poskytovateľ berie na vedomie a súhlasí, že nie je oprávnený požadovať zaplatenie celkovej Ceny na iný bankový účet než ten, ktorý je uvedený v záhlaví tejto zmluvy; k zmene bankového účtu, na ktorý nadobúdateľ uhradí celkovú Cenu podľa zmluvy, môže dôjsť iba uzavretím písomného dodatku k tejto zmluve, predmetom ktorého bude zmena čísla IBAN a/alebo kódu SWIFT (BIC) bankového účtu poskytovateľa uvedeného v záhlaví tejto zmluvy.
6. Nadobúdateľ uhradí Cenu uvedenú v bode 1. tohto článku zmluvy po riadnom dodaní a prevzatí predmetu zmluvy, príslušnej dokumentácie a dodacieho listu/preberacieho protokolu a na základe faktúry poskytovateľa. Neoddeliteľnou súčasťou faktúry je dodací list/preberací protokol potvrdený poverenými oprávnenými zástupcami Zmluvných strán.
7. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, nadobúdateľ je oprávnený ju vrátiť na prepracovanie alebo doplnenie a poskytovateľ je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade sa nadobúdateľ nedostane do omeškania a nová lehota splatnosti takejto faktúry začne plynúť prevzatím nového, resp. upraveného správneho daňového dokladu.

**Článok VI**

**Záruka**

1. Poskytovateľ ručí nadobúdateľovi za to, že dodaný predmet zmluvy bude použiteľný na určený účel a bude v súlade s platnými a účinnými právnymi a inými predpismi, ktoré sa na predmet zmluvy vzťahujú. Na celý predmet zmluvy poskytovateľ poskytne záruku v dobe trvania minimálne tridsaťšesť (36) mesiacov, ktorá musí byť garantovaná výrobcom, pokiaľ na záručnom liste nie je vyznačená dlhšia záručná doba podľa záručných podmienok výrobcu. Záručná doba začína plynúť dňom prevzatia predmetu zmluvy bez vád.
2. Záručná doba neplynie po dobu, po ktorú nadobúdateľ nemôže užívať predmet zmluvy uvedený v čl. II, bode 1. tejto zmluvy pre jeho vady, za ktoré zodpovedá poskytovateľ.
3. Poskytovateľ zodpovedá za vady, ktoré má predmet zmluvy v čase jeho prevzatia zo strany nadobúdateľa, aj keď sa stanú zjavnými až po tomto čase, za vady, ktoré vzniknú po jeho prevzatí, ak sú spôsobené porušením povinnosti poskytovateľa, ako aj za vady vzniknuté počas záručnej doby.
4. Na základe reklamácie nadobúdateľa je poskytovateľ povinný na svoje náklady a v lehote dohodnutej s poskytovateľom, a ak nedôjde k dohode, tak do piatich (5) pracovných dní odo dňa oznámenia vady poskytovateľovi, odstrániť vady, ktoré mal predmet zmluvy v čase jeho odovzdania, aj keď sa stali zjavnými až po tomto čase, vady predmetu zmluvy vzniknuté po odovzdaní, ak sú spôsobené porušením povinností poskytovateľa a/alebo vady predmetu zmluvy vzniknuté v záručnej dobe. Zmluvné strany sa dohodli, že nadobúdateľ je oprávnený doručovať reklamáciu buď písomne v listinnej podobe alebo elektronicky prostredníctvom e-mailu. V prípade opakovaného výskytu tej istej vady, ktorá už bola odstraňovaná alebo v prípade väčšieho počtu vád (min. tri (3) vady), sa má za to, že táto zmluva bola porušená podstatným spôsobom a nadobúdateľ má práva uvedené v § 436 Obchodného zákonníka.
5. Ak sa poskytovateľ dostane do omeškania s odstránením vád predmetu zmluvy, nadobúdateľ je oprávnený zabezpečiť ich odstránenie sám alebo prostredníctvom tretej osoby, a to bez dopadu na platnosť záruky poskytovanej zo strany poskytovateľa. Náklady, ktoré nadobúdateľovi vzniknú v súvislosti s odstraňovaním vád predmetu zmluvy, si je nadobúdateľ oprávnený uplatniť u poskytovateľa a poskytovateľ je povinný nahradiť ich nadobúdateľovi do troch (3) pracovných dní od doručenia písomnej výzvy na ich úhradu.

**Článok VII**

**Zodpovednosť za škodu a zmluvné pokuty**

1. Nadobúdateľ nezodpovedá za škodu tretím osobám, ktorá vznikne v dôsledku nepravdivých vyhlásení poskytovateľa podľa tejto zmluvy; v takomto prípade nesie zodpovednosť za škodu voči tretím osobám poskytovateľ.
2. Poskytovateľ sa zaväzuje, že ak sa v súvislosti s plnením predmetu tejto zmluvy zistí akékoľvek porušenie práv duševného vlastníctva tretích osôb konaním poskytovateľa, poskytovateľ vysporiada takéto práva a uspokojí nároky tretích osôb v plnom rozsahu, na vlastné náklady a bez nároku na ich následné uplatnenie voči nadobúdateľovi.
3. Pre prípad nedodržania podmienok tejto zmluvy si dohodli  Zmluvné strany nasledujúce zmluvné pokuty a úroky z omeškania:
4. za omeškanie poskytovateľa s poskytovaním predmetu zmluvy podľa tejto zmluvy podľa čl. IV bod 1, čl. II bod 1 písm. c) zmluvy a Prílohy č. 1 si nadobúdateľ uplatní voči poskytovateľovi zmluvnú pokutu vo výške 0,05% z Ceny za predmet zmluvy, s ktorými je v omeškaní, za každý, aj začatý deň omeškania,
5. za omeškanie poskytovateľa s odstránením vady predmetu zmluvy v lehote podľa tejto zmluvy si nadobúdateľ uplatní voči poskytovateľovi zmluvnú pokutu vo výške 0,05% z Ceny za predmet zmluvy, s odstraňovaním vád ktorých je v omeškaní, za každý, aj začatý deň omeškania,
6. za omeškanie nadobúdateľa s úhradou faktúry vzniká poskytovateľovi právo uplatniť si zákonný úrok z omeškania z nezaplatenej ceny za každý, aj začatý deň omeškania,
7. v prípade nepravdivosti vyhlásení poskytovateľa alebo nesplnenia povinností, ktoré sú uvedené v čl. IV, bodoch 13,14 a 17 tejto zmluvy, je poskytovateľ povinný zaplatiť nadobúdateľovi zmluvnú pokutu vo výške 30.000,- EUR (slovom: tridsať tisíc EUR)
8. v prípade nesplnenia povinností uvedených v článku IV tejto zmluvy, okrem tých ktoré sú uvedené v písm. d) tohto bodu, je poskytovateľ povinný zaplatiť nadobúdateľovi zmluvnú pokutu vo výške 50 Eur za každé jednotlivé porušenie povinnosti a za každý deň omeškania.
9. Uhradením zmluvných pokút nie je dotknutý nárok nadobúdateľa na náhradu škody.

**Článok VIII**

**Ostatné dojednania**

1. Poskytovateľ berie na vedomie, že finančné prostriedky nadobúdateľa určené na zaplatenie Ceny sú verejnými prostriedkami, a sú sčasti a/ alebo celkom prostriedkami z Európskej únie a/alebo aj prostriedkami zo štátneho rozpočtu Slovenskej republiky. Poskytovateľ berie na vedomie, že na použitie verejných prostriedkov, kontrolu použitia týchto prostriedkov a vymáhania ich neoprávneného použitia alebo zadržanie sa vzťahuje režim upravený príslušnými právnymi predpismi Európskej únie, ako aj osobitných predpisoch z oblasti rozpočtových pravidiel, finančnej kontroly a osobitne poskytovania podpory v rámci príslušného operačného programu.
2. Zmluvné strany sa dohodli, že obsah všetkých dokumentov, ktoré ustanovujú pravidlá použitia prostriedkov poskytnutých z rozpočtu Európskej únie na vykonanie príslušného  operačného programu, ak aj nejde o všeobecne záväzný právny predpis, ako aj všetky dokumenty v tejto oblasti, z ktorých pre poskytovateľa vyplývajú povinnosti v súvislosti s plnením podľa  zmluvy, sú pre poskytovateľa záväzné dňom ich zverejnenia, ak boli zverejnené spôsobom, ktorý je poskytovateľa dostupný.
3. Poskytovateľ (dodávateľ)/ subdodávateľ sa podrobí výkonu kontroly/auditu/kontroly na mieste súvisiaceho s dodávaným tovarom, stavebnými prácami a službami, kedykoľvek počas platnosti a účinnosti zmluvy o poskytnutí NFP, resp. v rozhodnutí o schválení žiadosti o NFP, a to oprávnenými osobami na výkon tejto kontroly/auditu podľa príslušných všeobecne záväzných právnych predpisov SR a EÚ, a poskytne im všetku potrebnú súčinnosť. Osoby oprávnené na výkon kontroly/auditu/kontroly na mieste súvisiaceho s dodávaným tovarom, stavebnými prácami a službami, sú napríklad: poverené osoby Riadiaceho orgánu, poverené osoby útvaru vnútorného auditu MV SR, poverené osoby Orgánu auditu, Úradu vládneho auditu a Orgánom auditu poverené osoby, poverené osoby Najvyššieho kontrolného úradu SR, Úradu pre verejné obstarávanie, splnomocnení zástupcovia Európskej komisie a Európskeho dvora audítorov, poverené osoby Európskeho úradu pre boj proti podvodom, ako aj osoby prizvané kontrolnými orgánmi v súlade s pravidlami uvedenými v zmluve o poskytnutí NFP, resp. v rozhodnutí o schválení žiadosti o NFP.
4. Poskytovateľ poskytne oprávneným osobám na výkon kontroly/auditu všetku potrebnú súčinnosť.
5. Poskytovateľ podpisom zmluvy berie na vedomie, že oprávnené osoby v rámci výkonu kontroly alebo auditu majú okrem iných aj oprávnenie:
6. vyžadovať a odoberať v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
7. v nevyhnutnom rozsahu za podmienok ustanovených v osobitných predpisoch vstupovať do objektu, zariadenia, prevádzky, dopravného prostriedku, na pozemok alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
8. požadovať prítomnosť oprávnených osôb zo strany poskytovateľa počas vykonávania kontroly, auditu, či overovania u  poskytovateľa;
9. požadovať od poskytovateľa prijatie nápravných opatrení a odstránenie zistených nedostatkov u  poskytovateľa.
10. Zmluvné strany sa výslovne dohodli, že poskytovateľ nie je oprávnený bez predchádzajúceho písomného súhlasu nadobúdateľa postúpiť na tretiu osobu, založiť  alebo započítať akékoľvek svoje pohľadávky vzniknuté na základe alebo v súvislosti s touto zmluvou alebo plnením záväzkov podľa tejto zmluvy.

**Článok IX**

**Zánik zmluvy**

1. Zmluva je platná aj pre prípadných právnych nástupcov Zmluvných strán.
2. Nadobúdateľ má právo odstúpiť od tejto zmluvy v prípadoch uvedených vo všeobecne záväzných právnych predpisoch ako aj v nasledovných prípadoch:
3. akékoľvek omeškanie poskytovateľa s riadnym dodaním predmetu zmluvy alebo jeho časti,
4. v prípade opakovaného výskytu tej istej vady, ktorá už bola odstraňovaná, v prípade väčšieho počtu vád (min. tri (3) vady) alebo v prípade omeškania poskytovateľa s riadnym odstránením vád,
5. ak sa vyhlásenie poskytovateľa uvedené v čl. II, bode 2 zmluvy ukáže ako nepravdivé,
6. ak sa poskytovateľ stane spoločnosťou v kríze v zmysle § 67a Obchodného zákonníka; ak je na majetok poskytovateľa podaný návrh na vyhlásenie konkurzu; ak je na majetok poskytovateľa začaté exekučné konanie alebo iný výkon rozhodnutia; ak bol na poskytovateľa podaný návrh na zrušenie s likvidáciou alebo bez likvidácie, ako aj v prípade, ak nastanú skutočnosti alebo poskytovateľ porušil povinnosti uvedené v ustanovení § 68b ods. 1 Obchodného zákonníka; ak bol na poskytovateľa podaný návrh na povolenie reštrukturalizácie; ak bolo voči poskytovateľovi zastavené konkurzné konanie pre nedostatok majetku alebo ak bol zrušený konkurz pre nedostatok majetku,
7. strata oprávnenia poskytovateľa k vykonávaniu predmetu zmluvy,
8. existuje dôvod na vylúčenie poskytovateľa pre nesplnenie podmienky účasti podľa § 32 ods. 1 písm. a) zákona o verejnom obstarávaní alebo podľa § 40 ods. 8 zákona o verejnom obstarávaní alebo existuje akýkoľvek iný dôvod na vylúčenie poskytovateľa stanovený zákonom o verejnom obstarávaní,
9. táto zmluva nemala byť uzatvorená s  poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
10. poskytovateľ alebo jeho subdodávateľ nebol v čase uzatvorenia tejto zmluvy zapísaný v Registri partnerov verejného sektora alebo bol vymazaný z Registra partnerov verejného sektora.
11. ak poskytovateľ poruší svoju povinnosť vyplývajúcu mu zo zmluvy s výnimkou situácie podľa písm. a) až h) tohto bodu, a k náprave nedôjde ani do piatich (5) dní po uplynutí lehoty na splnenie jeho povinnosti alebo ak nie je určená lehota na splnenie, do piatich (5) dní od kedy bol na to vyzvaný zo strany nadobúdateľa,
12. zmluva nenadobudne účinnosť ani po uplynutí lehoty štyroch (4) mesiacov odo dňa nadobudnutia jej platnosti alebo ak nadobúdateľ vzal späť návrh na vykonanie kontroly poskytovateľom finančných prostriedkov (NFP), resp. splnomocneným orgánom špecifikovaným v čl. X, bode 2. tejto zmluvy.
13. V prípade, ak nadobúdateľ neuhradí poskytovateľovi celkovú Cenu za predmet zmluvy ani po uplynutí šesťdesiatich (60) dní po lehote splatnosti faktúry a k náprave nedôjde ani po písomnej výzve v primeranej lehote, uvedené sa bude považovať za podstatné porušenie zmluvy, na základe čoho je poskytovateľ oprávnený od tejto zmluvy odstúpiť.
14. Účinky odstúpenia od zmluvy nastanú dňom doručenia písomného odstúpenia od zmluvy druhej Zmluvnej strane. Po tejto dobe nemožno účinky odstúpenia od zmluvy odvolať alebo meniť bez súhlasu druhej Zmluvnej strany.
15. Odstúpením od zmluvy nie sú dotknuté nároky Zmluvných strán na náhradu škody v celom rozsahu.
16. Zmluvné strany sa dohodli na spôsobe doručovania podľa ustanovení zákona č. 165/2015 Z. z. Civilný sporový poriadok v znení neskorších predpisov, pričom adresami na doručovanie písomností sú adresy uvedené v záhlaví zmluvy alebo iné adresy, ktoré si Zmluvné strany písomne a vopred oznámili alebo aktuálne adresy sídla Zmluvných strán zapísané v obchodnom registri alebo živnostenskom registri Slovenskej republiky, alebo zapísané v inom verejnom registri. Korešpondencia doručovaná elektronicky prostredníctvom e-mailu sa považuje za doručenú dňom nasledujúcim po dni jej odoslania na e-mailové adresy uvedené v záhlaví zmluvy alebo iné e-mailové adresy, ktoré si Zmluvné strany písomne a vopred oznámili, a to aj vtedy, ak si ich adresát neprečítal. Pre vylúčenie všetkých pochybností Zmluvné strany zhodne konštatujú, že s výnimkou písomností, pre ktoré sa v tejto zmluve alebo vo všeobecne záväznom právnom predpise požaduje listinná forma, všetku korešpondenciu týkajúcu sa zmluvy a jej plnenia je možné zasielať prostredníctvom e-mailu.

**Článok X**

**Záverečné ustanovenia**

1. Táto zmluva nadobúda platnosť dňom jej podpísania oboma Zmluvnými stranami; ak Zmluvné strany nepodpíšu túto zmluvu v ten istý deň, rozhodujúcim dňom bude deň podpisu zmluvy v poradí druhou Zmluvnou stranou.
2. Zmluva nadobúda účinnosť v zmysle ustanovenia § 47a zákona č. 40/1964 Zb. Občianskeho zákonníka v platnom znení, v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Vzhľadom na financovanie predmetu zákazky z Fondov pre vnútornú bezpečnosť sa Zmluvné strany dohodli, že uzatvárajú túto zmluvu s odkladacou podmienkou účinnosti zmluvy. Ak bola táto zmluva zverejnená v Centrálnom registri zmlúv pred okamihom doručenia výsledku kontroly verejného obstarávania alebo výsledku administratívnej finančnej kontroly verejného obstarávania vykonanej zo strany Sprostredkovateľského orgánu (kontrolného orgánu nadobúdateľa), nadobudne účinnosť okamihom doručenia výsledku takejto kontroly, z ktorého vyplýva, že je možné financovanie plnenia podľa tejto zmluvy. Ak táto zmluva nebola predmetom kontroly Sprostredkovateľského orgánu z dôvodu, že nebola vyhodnotená ako riziková, zmluva nadobudne účinnosť dňom doručenia oznámenia poskytovateľa NFP nadobúdateľovi ako prijímateľovi v súlade s príslušnou Zmluvou o poskytnutí NFP, že verejné obstarávanie nebolo na základe poskytovateľom vykonanej rizikovej analýzy vyhodnotené ako rizikové a zároveň dôjde k naplneniu povinnosti v zmysle ustanovenia § 47a ods. 1 Občianskeho zákonníka. V prípade, ak z výsledku kontroly vyplýva, že nie je možné financovanie plnenia tejto zmluvy, tým zmluva nenadobudne účinnosť, čím zmluva zaniká, a to aj v prípade, ak už bola zverejnená v Centrálnom registri zmlúv. Zmluvu zverejní nadobúdateľ. Nadobúdateľ  oznámi druhej Zmluvnej strane dátum nadobudnutia účinnosti zmluvy do troch (3) pracovných dní odo dňa nadobudnutia jej účinnosti.
3. Túto zmluvu je možné meniť alebo dopĺňať iba písomnými a očíslovanými dodatkami podpísanými oboma Zmluvnými stranami.
4. Táto zmluva je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu zmluvy v listinnej podobe sa zmluva vyhotovuje v troch (3) vyhotoveniach s platnosťou originálu, z toho dve (2) vyhotovenia pre nadobúdateľa a jedno (1) vyhotovenie pre poskytovateľa.
5. Zmluva má nasledujúce prílohy, ktoré tvoria jej neoddeliteľnú súčasť:

* Príloha č. 1 – Opis predmetu zákazky, vlastný návrh plnenia
* Príloha č. 2 – Štruktúrovaný rozpočet Ceny
* Príloha č. 3 – Zoznam subdodávateľov
* Príloha č. 4 – Certifikát v oblasti zabezpečenia kvality podľa STN EN ISO 9001:2015

1. Práva a povinnosti Zmluvných strán, ktoré nie sú upravené v tejto zmluve, sa riadia ustanoveniami Obchodného zákonníka, Autorského zákona a ustanoveniami ostatných všeobecne záväzných právnych predpisov platných a účinných na území Slovenskej republiky.
2. Zmluvné strany sa dohodli, že všetky spory vzniknuté v súvislosti s týmto zmluvným vzťahom sa budú snažiť riešiť cestou dohody alebo zmieru.
3. Zmluvné strany vyhlasujú, že si zmluvu pred jej podpísaním prečítali, oboznámili sa s obsahom podmienok a súhlasia s nimi, sú prejavom ich slobodnej a vážnej vôle.

V [●], dňa [●] V [●], dňa [●]

Za nadobúdateľa: Za poskytovateľa:

....................................................... .......................................................

[●] [●]

[●] [●]

**PRÍLOHA č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA č. 2**

**ŠTRUKTÚROVANÝ ROZPOČET CENY**

**PRÍLOHA č. 3**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený sumou a %** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**PRÍLOHA č.4**

**Certifikát v oblasti zabezpečenia kvality podľa STN EN ISO 9001:2015**